เจมส์ เรืองศักดิ์ ขอกำลังใจ หลัง ครูก้อย ป่วยไข้หวัดใหญ่ตอนท้อง 8 เดือน
อีกไม่นานก็จะได้เห็นหน้าลูกสาว น้องเมดา แล้ว แต่ก่อนจะถึงวันนั้นคู่รักดัง เจมส์ เรืองศักดิ์ และ ครูก้อย นัชชา ลอยชูศักดิ์ ก็ต้องเจอปัญหา เมื่อครูก้อยป่วยเป็นโรคไข้หวัดใหญ่สายพันธุ์เอ H1N1 ซึ่งในตอนนี้ครูก้อยท้องได้ 8 เดือนแล้ว ทำให้หนุ่มเจมส์เป็นห่วงทั้งภรรยาและลูกในท้อง และขอกำลังใจจากแฟนๆ ด้วย,โดยเจมส์ได้โพสต์ภาพตอนที่ครูก้อยอยู่ รพ. และเขียนข้อความว่า เป็นห่วงทั้งลูกทั้งแม่ คุณแม่น้องเมดา เป็นไข้หวัดใหญ่สายพันธุ์เอ H1N1 ตอนอายุครรภ์ได้ 8 เดือน เอาใจช่วยครูก้อยและน้องเมดาด้วยนะครับ #งดเยี่ยมนะครับเดี๋ยวติด #ส่งกำลังใจมาได้ตลอดเวลาครับ #saving_Meda,ด้านครูก้อยก็ได้โพสต์ภาพตัวเองและข้อความว่า เมดาแม่เป็นห่วงลูกจัง วันนี้คุณหมอสั่งป้ายจมูกเพื่อไปตรวจหาไข้หวัดใหญ่ เนื่องจากแอดมิท 1 คืนแล้ว อาการยังไม่ดีขึ้น มีไข้สูง 38.8 ปวดเมื่อยตามตัว พยาบาลใช้ไม้ยาวๆ แหย่เข้าไปลึกสุดโพรงจมูก เจ็บด้วย จามด้วย น้ำตาไหลเลย 3 ชั่วโมง ผลออกแล้วเป็นไปตามที่หมอคาดไว้,แม่เป็นไข้หวัดใหญ่สายพันธุ์ A H1N1 แต่ก็ยังดีที่เป็นตัวนี้ เพราะคนเป็นเยอะ และมียาต้านไวรัส แต่คุณหมอกำลังพิจารณาอยู่ว่าจะให้ยาหรือไม่ให้ หรือให้ปริมาณไหน เพราะคนท้องการรักษาจะมีข้อจำกัดเรื่องยา ซึ่งเกรงจะกระทบต่อลูก ปีที่แล้วก่อนท้อง ได้ฉีดวัคซีนป้องกันไข้หวัดใหญ่ไปแล้วแต่ก็เอาไม่อยู่ เพราะคุณหมอบอกว่าไข้หวัดใหญ่กลายพันธุ์ได้เร็วมากในแต่ละปี,ตอนนี้เป็นห่วงแต่ลูกกลัวลูกจะอันตราย แต่คุณพยาบาลก็จะมาเช็กหัวใจน้องอยู่ตลอด ให้เราสังเกตการดิ้นของลูก น้องยังดิ้นดีตลอด เมดาคงไม่รู้เรื่องใช่ไหมว่าแม่ป่วย หนูยังอยู่สบายดีใช่ไหมลูก #31wkspregnant #ไข้หวัดใหญ่สายพันธุ์A #H1N1 #saving_Meda,งานนี้นอกจากจะมีแฟนๆ เข้ามาอวยพรขอให้ครูก้อยหายป่วยไวๆ และไม่ส่งผลกระทบกับลูกในท้องแล้ว ก็มีคุณแม่มาแชร์ประสบการณ์ตัวเองเมื่อตอนเป็นหวัดตอนท้องเช่นกัน บ้างก็แนะนำถึงวิธีการดูแลตัวเองเมื่อตอนเป็นหวัดตอนท้องด้วย.
อีกไม่นานก็จะได้เห็นหน้าลูกสาว น้องเมดา แล้ว แต่ก่อนจะถึงวันนั้นคู่รักดัง เจมส์ เรืองศักดิ์ และ ครูก้อย นัชชา ก็เจอปัญหา เมื่อครูก้อยป่วยเป็นโรคไข้หวัดใหญ่สายพันธุ์เอ H1N1 ในตอนท้อง 8 เดือน
เจมส์ เรืองศักดิ์,ครูก้อย นัชชา,เจมส์ ครูก้อย,ครูก้อย นัชชา ป่วย,อินสตาแกรมดารา